Didi Astillah

Dayang Nazilah "Didi" Awang Astillah (Jawi: ديدي اثتللاح; lahir 28 Ogos 1996) merupakan seorang penyanyi dan pelakon wanita Malaysia. 

Didi bukanlah pendatang baru yang baru berkecimpung dalam dunia seni tetapi sudah memulakan kerjaya seninya seawal usia 3 tahun dan menghabiskan usia remajanya aktif dalam bidang nyanyian. Semakin dikenali ketika menyertai Idola Kecil Musim 1, selepas menyertai idola kecil musim pertama beliau menyertai program Kamilah Bintang di Astro Ceria Didi kini merupakan artis rakaman di bawah naungan Warner Music Malaysia.

Kerjaya

Nyanyian 
Bakat seni Didi mula dicungkil ketika berusia 3 tahun apabila Didi bergabung dengan kakaknya, Bella Astillah merakam album kanak-kanak dengan menyanyikan koleksi lagu kanak-kanak seperti Bangau Oh bangau, Tom Tom Bak, Air Pasang Dalam dan sebagainya. Melalui album kanak-kanak ini, Didi dan kakaknya dikenali sebagai Adik-Adik Mutiara. Bermula dari situ, bakat Didi mula berkembang dan berjaya menghasilkan 10 album.

Didi juga pernah merakamkan album nasyid yang berjudul Jom Beribadat terbitan FMC bersama kumpulan nasyid remaja yang digelarkan Puteri..

Percaya dan yakin dengan bakat yang ada pada dirinya, Didi menyertai rancangan realiti Idola Kecil musim pertama di TV9 pada tahun 2008 dan berjaya mara hingga ke peringkat separuh akhir. Tidak berhenti disitu, pada tahun 2010 Didi menyertai program pencarian bakat Kamilah Bintang musim pertama terbitan Astro Ceria dan berjaya muncul juara pada minggu ketiga.

Atas kecintaannya pada dunia nyanyian, Didi tidak jemu bereksperimentasi dan pernah berkolaborasi dengan penyanyi-penyanyi remaja seusianya, antaranya Didi pernah menganggotai kumpulan pop remaja yang dikenali sebagai Miracle 5 dan kumpulan vokal remaja, The BeeSings. Didi menganggotai Miracle 5 bersama 4 lagi remaja perempuan yang boleh menyanyi dan menari dan mereka telah menyanyikan semula lagu popular Adzrin Adzhar yang bertajuk Pujaan Malaya. Didi menganggotai The BeeSings bersama dengan Fimie Don, Azzam Sham, Haqiem Rusli dan Aida Ross. Kumpulan The BeeSings sempat mengeluarkan dua single yang bertajuk Pentas Dunia dan Luar Biasa dan mendapat sambutan menggalakkan dari peminat-peminat cilik dan remaja tanahair..

Menyedari bakat Didi serta pakej menyeluruh yang boleh ditawarkan oleh Didi, Warner Music Malaysia telah melamar Didi sebagai artis rakamannya pada tahun 2014 dan sekaligus menjadikan Didi buat pertama kalinya, bergerak secara solo dalam dunia seni. Bersama Warner Music Malaysia, Didi muncul dengan album solo pertamanya berjudul Didi Astillah yang menampilkan konsep muzik pop dance. Dalam usaha membawa imej baru sesuai dengan usia Didi yang menginjak dewasa, Didi memastikan lagu-lagu yang dimuatkan di dalam album tersebut agar tampil segar dan lebih matang berbanding dengan lagu-lagu yang pernah dirakamnya ketika kecil/remaja..

Didi kini tampil dengan single pertama berjudul Fikirkan Kamu ciptaan Posan Tobing, seorang komposer daripada Indonesia yang pernah menerbitkan lagu popular Sayang nyanyaian Shae..

Pada 28 April 2017, Didi telah mengeluarkan album extended play yang berjudul Satu Bintang. Tajuk album ini juga merupakan salah satu single dalam album tersebut yang mempunyai lima buah lagu. Album EP tersebut diterbitkan di bawah Insictech Musicland Sdn Bhd dan pada 17 Ogos 2018, beliau mengeluarkan satu lagi album EP yang diberi nama Permaisuri. Album ini juga diterbitkan dibawah syarikat label yang sama dan mempunyai 5 buah lagu serta Permaisuri juga merupakan salah satu judul single dalam album ini.

Lakonan 
Sebagai seorang anak seni yang dikurniakan pelbagai bakat, Didi juga aktif mengasah bakatnya dalam bidang lakonan yang mana Didi pernah muncul sebagai pelakon cilik/remaja dalam produksi-produksi tempatan.

Didi akan muncul dalam drama Jamu Nesan, arahan penerbit Datuk Rafiena dan akan membawa watak sebagai ketua mafia bernama Madam Zoora.

Filemografi

Filem

Drama

Telefilem

Diskografi

Album

EP

Single

Sebagai artis utama

Sebagai artis yang ditampilkan

Kemunculan lain

Rujukan

Pautan luar 
 Official Twitter
 Official Instagram
 Official YouTube Channel
 Official Soundcloud

Orang hidup
Kelahiran 1996
Penyanyi wanita Malaysia
Orang dari Sabah
Peserta Idola Kecil
Orang Malaysia berketurunan Melayu